paragraph_text: U srednjim 1990-tim preselila se u Zagreb, gdje je završila studij fonetike i kroatistike na Filozofskome fakultetu te nastavila glazbenu karijeru. Počela je pjevati u klubovima i pisati pjesme. Godine 1997., dok je nastupala na festivalu Zadarfestu s pjesmom "Nema me", upoznala je Milanu Vlaović koja je počela pisati pjesme za nju. Redovito nastupa i na Melodijama Jadrana (Jutro donosi kraj, Da sutra umrem), te osvaja prestižne nagrade. Kao i dalje na već spomenutom Zadarfestu (Poslije svega, Ljubomora), te na Hrvatskom radijskom festivalu (Spremna sam, Ti si kriv, Ti ne znaš što je ljubav, Srela sam anđela), kao i na Dori (Ja čekam noć, Za tebe stvorena, Probudi mi ljubav).